ฉัตรปวีณ์ ตรีชัชวาลวงศ์

ฉัตรปวีณ์ ตรีชัชวาลวงศ์ ซี (ชื่อเดิม: มันตรินี ตรีชัชวาลวงศ์) เกิดวันที่ 4 ธันวาคม พ.ศ. 2527 เป็นพิธีกรชาวไทย เคยผ่านการทำงานทางด้านการข่าวและการประกวดนางงามมาแล้ว อย่างการประกวดนางสาวไทย หรือ มิสไทยแลนด์เวิลด์ เธอสำเร็จการศึกษาระดับมัธยมศึกษาจากโรงเรียนเซนต์โยเซฟคอนเวนต์ สายศิลป์ภาษาอังกฤษ-ฝรั่งเศส เคยได้รับรางวัลชนะเลิศอันดับ 1 การโต้วาทีภาษาฝรั่งเศสระดับโรงเรียน และระดับปริญญาตรี คณะนิเทศศาสตร์ จุฬาลงกรณ์มหาวิทยาลัย เกียรตินิยมอันดับ 2 สาขาวารสารสนเทศและสื่อสิ่งพิมพ์ โดยมีประสบการณ์ทำงานทางด้านการแสดงภาพยนตร์, มิวสิกวิดีโอ และพิธีกรรายการวัยรุ่นจำนวนมากตั้งแต่ช่วงระหว่างการศึกษาระดับมหาวิทยาลัย ซีได้รับการโหวตให้เป็น “นางนพมาศ” ระดับมหาวิทยาลัยและเป็นเชียร์ลีดเดอร์ของคณะนิเทศศาสตร์อีกด้วย ภาควิชาวารสารสนเทศและสื่อสิ่งพิมพ์ คือภาคที่ซีเลือกเรียนเอก และ Minor ทางด้านวาทวิทยาและสื่อสารการแสดงโดยผ่านการฝึกงานจากหนังสือพิมพ์ BangkokPost และ สำนักข่าว AP (Associated Press) ประจำประเทศไทยซึ่งเป็นเครื่องการันตีความสามารถทางด้านภาษาของเธอเป็นอย่างดี

**ประวัติ**
ซี ฉัตรปวีณ์ ตรีชัชวาลวงศ์ ได้รับการขนานนามว่า “เจ้าหญิงแห่งวงการไอที” หรือ ”เจ้าหญิงไอที” โดยผู้ให้คำนิยามที่ตีพิมพ์ฉบับแรกคือ หนังสือพิมพ์เดลินิวส์ (13 กันยายน 2552) ซึ่งต่อมาจึงเป็นที่รู้จักในฉายา “เจ้าหญิงไอที” ในการพาดหัวของหนังสือพิมพ์และนิตยสารชื่อดังในประเทศอีกหลายฉบับ ด้วยผลงานทางด้านผู้ประกาศข่าว พิธีกรทางสายไอที และการมีส่วนร่วมเป็น Producer ในการผลิตรายการไอทีทางโทรทัศน์และออนไลน์ ทำให้เธอเริ่มเป็นที่รู้จัก และมีชื่อเรียกในออนไลน์อย่างติดหูว่า Ceemeagain (ซีมีอะเกน) จากเว็บไซต์ที่ผลิตรายการออนไลน์ของตัวเอง ชื่อ Ceemeagain.com เวปทีวีออนไลน์นำเสนอรายการแนวเทคโนโลยี-บันเทิงเชิงสาระบนเว็บไซต์กว่า 7 รายการ ภายใต้แนวคิดที่จะนำเสนอรายการที่มีสาระ เพิ่มลูกเล่นสร้างความสนุกให้กับรายการเพื่อสร้างความเข้าใจและแรงบันดาลใจให้กับผู้ที่รับชมทุกเพศทุกวัย โดยซีทำหน้าที่คิดรายการ เขียนบท พิธีกร พร้อมยังควบหน้าที่ถ่ายทำและตัดต่อเองอีกด้วย เวปไซด์นี้ได้เริ่มเผยแพร่ตั้งแต่เดือนมีนาคม 2552 ภายในสามเดือนแรกที่เปิดมีจำนวนคนคลิกเข้าชมรายการมากกว่าหลักล้านคน สถิติผู้เข้าชมจำนวนมากผลักดันให้ซีได้ตำแหน่ง Miss Twitter ระดับประเทศ, ระดับทวีปและชนะเลิศจากการโหวตระดับโลก Ultimate Twitter World
ซี ฉัตรปวีณ์ มีความคลั่งไคล้เรื่องไอทีมากเป็นพิเศษจึงต่อยอดการทำรายการไอทีเรื่อยมา โดยเริ่มฝึกเขียนสคริปผลิตรายการครั้งแรกในช่วง Wow-gadget ในรายการ tech24 ช่องเคเบิล Gsquare ของทรูวิชั่น ตั้งแต่ปี 2550 และเริ่มเขียนบล็อก Dailygizmo.tv เพื่อให้คนอ่านย้อนหลังข้อมูลเกี่ยวกับนวัตกรรม ไอเดียแปลกไฮเทคจากต่างประเทศ โดยเป็นบลอคติดอันดับ Wordpress ตั้งแต่ปีแรกจนถึงปัจจุบันมี gadgets ใหม่ ๆ รวมมมากกว่า 3,000 ชิ้น จนได้รับเชิญจากบริษัท Organizer เพื่อร่วมนำเสนอไอเดียและลูกเล่นในการเปิดตัวศูนย์การค้า Central แจ้งวัฒนะ โดยซีได้ร่วมเสนอหุ่นยนต์เสมือนมนุษย์อย่าง Actroid Der2 และกองทัพหุ่นยนต์เพื่อเป็น Gimmick จนเป็นผลสำเร็จ
ปัจจุบันฉัตรปวีณ์เน้นทำงานในด้านการเป็นพิธีกรเป็นหลัก โดยให้ความสนใจในเทคโนโลยีสารสนเทศ และอุปกรณ์ Gadget เป็นพิเศษ ซีชื่นชอบนวัตรกรรมและความแปลกใหม่ ทึ่งในความคิดสร้างสรรค์ของมนุษย์ โดยเฉพาะการนำเทคโนโลยีมาอำนวยความสะดวกเพื่อให้มนุษย์มีชีวิตที่ดียิ่งขึ้น 
ซีเป็นคนรุ่นใหม่ไฟแรงที่มีความชัดเจนทางด้านอุดมการณ์ทางสายไอทีและมีผลงานโดดเด่นเป็นที่ยอมรับ มีความหลงใหลและเอาจริงเอาจังในการทำงานเป็นสื่อสายไอที มีความพยายามสร้างแรงบันดาลใจแก่เด็กรุ่นใหม่และต่อวงการไอทีเป็นอย่างยิ่ง
ผลงานโดดเด่น คือ การลงปก Stuff Magazine เล่มพิเศษเดือนธันวาคม 2011 ได้รับรางวัลเมขลา สาขาผู้ประกาศข่าวไอทีหญิงดีเด่นยอดนิยม 2012-08-23 รางวัล Mthai Top Talk-about 2011 และรางวัลโล่ประกาศเกียรติคุณจากสถาบันชั้นนำ (เช่น จุฬาลงกรณ์มหาวิทยาลัย, สถาบันเทคโนโลยีพระจอมเกล้าเจ้าคุณทหารลาดกระบัง, วิทยาลัยแพทยศาสตร์พระมงกุฎเกล้า) จากการช่วยเหลือและทำประโยชน์ต่อสถาบันในด้านการเป็นสื่อไอทีที่ให้การสนับสนุนนักวิจัย และบุคลากรไอทีคนไทย

**ชีวิตส่วนตัว**
 ฉัตรปวีณ์ สมรสกับ อดิศักดิ์ รักอริยะพงษ์ (ก้อง) โดยดำรงตำแหน่งกรรมการผู้จัดการ บริษัท ทรัพย์อนันด์ เยนเนอรัล ฟู้ด จำกัด และประธานเจ้าหน้าที่ขายและการตลาด บริษัทเซ็ปเป้ จำกัด (มหาชน) หรือ "เซ็ปเป้ บิวติ ดริ้งค์" - ปัจจุบัน ฉัตรปวีณ์ มีบุตรแล้ว 2 คน
** บุตรคนแรกชื่อ "ด.ช. อริยะ รักอริยพงศ์" ต้นไม้ เป็นเพศชาย เกิดวันศุกร์ที่ 25 ที่โรงพยาบาลบำรุงราษฎร์ อินเตอร์เนชั่นแนล 
** บุตรคนที่สองมีต้นแบบ (ไม่เปิดเผยชื่อจริง) เป็นเพศชาย เกิดวันพฤหัสบดีที่ 1 

**ผลงานปัจจุบัน**

**รายการโทรทัศน์**
 พิธีกรรายการ ข่าวสามสี ช่วง Daliy C3 ทุกวันจันทร์-ศุกร์ เวลา 14.25 - 14.55 น. ทางช่อง 3 เอชดี ร่วมกับ มาวิน ทวีผล, ปีติภัทร คูตระกูล, ปวริศา เพ็ญชาติ, ชลธิชา นวมสุคนธ์, กรกมล ชิตพงศ์ (3 พฤษภาคม 2564 - ปัจจุบัน)

**คอลัมนิสต์**
 TENN Magazine- นิตยสาร Slimming- นิตยสาร Lemonade- นิตยสาร F3 Magazine- คนดังนั่งเขียน (ไทยรัฐออนไลน์)

**ออนไลน์**
 Bloger website http://www.dailygizmo.tv นำเสนอ Gadget แปลก ๆ ใหม่ ๆ เสมอ- เว็บ  CEEi.co ที่พัฒนาต่อมาจาก DailyGizmo โดยเพิ่มความเป็นสำนักข่าวมากขึ้น- เฟซบุ๊กเพจ  Ceemeagain ที่อัปเดตข่าวสารความเคลื่อนไหวส่วนตัวและโลกเทคโนโลยี- ช่อง  Youtube ของ Ceemeagain- Freelance Model & Presenter- IT promotor & endorser Online- Freelance MC ทั้งภาษาไทยและอังกฤษ

**ผลงานในอดีต**

**รายการโทรทัศน์**
 รายการเช้านี้ที่หมอชิตที่ช่อง 7- รายการวัยรุ่น ZU@U- รายการทีนทอล์ก (ภาคสนาม)- รายการเจาะเซฟ (ภาคสนาม)- รายการเกม cooking mama ช่อง จีสแควร์ ทรูวิชั่นส์ 26- รายการ Tech 24 Lively ช่อง จีสแควร์ ทรูวิชั่นส์ 26 ทุกวัน เวลา 20.00 น.- รายการ Tech2days ช่อง Thai PBS ทุกวันเสาร์และอาทิตย์- รายการ IE Metropolis วันอาทิตย์ เวลา 8.00 น. ทาง ททบ.5- รายการ Gizmo.Today- รายการ Cyber City วันเสาร์ เวลา 10.55 น. ททบ.5- รายการแบไต๋ ไฮเทค ช่องเนชั่นทีวี วันอาทิตย์ เวลา 21:45 น.
*คอนเสิร์ตทีวี 3 สัญจร- Power team concert- รายการ Boys' Toys วันเสาร์ เวลา 17.00 น. ททบ.5- รายการสีสันบันเทิงสด ช่อง 3- รายการ Nine intrend วันจันทร์-พฤหัสบดี เวลา 22:15-22:20 น. ช่อง 9 (เริ่ม 4 ตุลาคม 2553)- รายการอมยิ้ม วันจันทร์-พุธ เวลา 18:00-18:30 ช่อง 3 (เริ่ม 13 ตุลาคม 2553) คู่กับ นายแพทย์ทวีศิลป์ วิษณุโยธิน- รายการ Hi Speed ช่อง speed channel ทรูวิชั่นส์ 72 ทุกวันอังคารและพฤหัสบดี เวลา 19.30 20.30 น (เริ่มทดลองออกอากาศ 18 มกราคม 2554)- รายการ Weekly C3 ช่วงย่อยในรายการข่าว เรื่องเด่นเย็นนี้ เสาร์-อาทิตย์- รายการ Daily C3 ช่วงย่อยในรายการข่าว เรื่องเด่นเย็นนี้- รายการ MIE TV PSI CHANNEL สาระดี 24 ชั่วโมง วันอาทิตย์ เวลา 10.00-10.30 น.- รายการ ผู้หญิงถึงผู้หญิง ช่วง สาระความรู้- รายการ The Mask Singer หน้ากากนักร้อง ซีซั่นที่ 1 (หน้ากากอาหมวย)- พิธีกรรายการ บ้านพระรามสี่ วันจันทร์-ศุกร์ เวลา 07.45-08.45 น. ทางช่อง 3 แฟมิลี- พิธีกรรายการ 168 ชั่วโมง ทุกวันเสาร์ เวลา 00.30-01.00 น. ทางช่อง 3 เอชดี- พิธีกรรายการ Cyber City วันเสาร์ เวลา 10.30 น. ทางช่อง 5- พิธีกรรายการ It's ทุกวันอาทิตย์ เวลา 09:30-10:00 น. ก่อนที่จะเปลี่ยนเป็นทุกวันศุกร์ เวลา 17.50 - 18.20 น. ทางช่อง 8- พิธีกรรายการ iStudio by TrueMove H 3G+ ช่วง IT Friend ออกอากาศ ทุกวันจันทร์ เวลา 22.10 น. ทางช่อง TrueInside 61- DJ วิทยุ รายการ Daily IT วันจันทร์-ศุกร์ เวลาประมาณ 9.50-10.00 AM คลื่น สทร.FM106 วิทยุครอบครัวข่าว

**ละครโทรทัศน์**
 รักริทึ่ม (รับเชิญ) (2551) ช่อง 5- 365 วันแห่งรัก (รับเชิญ)....ผู้ประกาศข่าว (2553) ช่อง 3- ครอบครัวขำ (รับเชิญ) (2556) ช่อง 3

**ภาพยนตร์**
 BitterSweet BoydPod The Short Film (2008) ตอน ช่วงที่ดีที่สุด- ห้าแพร่ง (2552) ตอน ห้องเตียงรวม - นางพยาบาล

**มิวสิกวิดีโอ**
 เพลง Wish ปรารถนา (เพลงประกอบละครเวทีของนิเทศจุฬา ปี พ.ศ. 2547)- เพลง Would U Please - ปองศักดิ์ รัตนพงษ์- เพลง ขอบใจ - โปเตโต้- เพลง ใกล้ไป (Too Close) ใกล้ไป - ฟรายเดย์- เพลงแทนความว่างเปล่า - แพนเค้ก- เพลงอาย - สิงโต นำโชค- เพลงอย่าปล่อยมือ - ไม้เมือง- เพลงแมงปอปีกปาง - ไม้เมือง- เพลง ตั้งใจ - จิรากร สมพิทักษ์- เพลง บิวติ...ฟูล เกิร์ล (สวย) ณัฐวุฒิ ศรีหมอก (กอล์ฟ ฟลักกิ้งฮีโร่) ร่วมร้องกับ สุรชัย สมบัติเจริญ

**ดีเจ**
 คลื่นลูกใหม่ คลื่น ส.ทร. FM 106MHz ทุกวันเสาร์ เวลา 19.30-20.30 น.- รายการอร่อยดีเซ้งลี้ฮ้อ คลื่น ส.ทร. FM 106MHz ทุกวันจันทร์-ศุกร์ เวลา 22.15-22.30 น.- รายการ Cyber Talk คลื่น ส.ทร. FM 106MHz ทุกวันพุธ-พฤหัสบดี เวลา 14.00-15.00 น.- รายการ Daily IT คลื่น ส.ทร. FM 106MHz ทุกวันจันทร์-ศุกร์ เวลา 09.55-10.00 น.

**คอลัมนิสต์**
 คอลัมน์ Gizmo Today ในนิตยสาร ComToday- คอลัมน์ Horizon หนังสือพิมพ์บางกอกโพสต์- AMTHAI Newspaper published in London- คอลัมน์ Cyber talk ในนิตยสาร 106 Magazine- คอลัมน์ซีซุบซิป ในนิตยสาร F3 Magazine- คอลัมน์ IT Conner นิตยสาร Slimming- คอลัมน์สาระ 1000 Gadget ในนิตยสาร 106 Magazine- คอลัมน์คนดังนั่งเขียน ไทยรัฐออนไลน์- คอลัมน์ Trendolgy by Ceemeagain บนเวป Truelife

**พ็อกเก็ตบุ๊ก === - บันทึก (ไม่) ลับฉบับเจ้าหญิงไอที

**ผลงานผู้ประกาศข่าว**
 ผู้ประกาศข่าวสำนักข่าว AP- ผู้ประกาศข่าวภาคเช้า ช่อง NBT ทุกวันจันทร์-ศุกร์ เวลา 6.00-8.00 น. (11 พฤษภาคม 2553 - 8 กรกฎาคม 2554)- ผู้ประกาศข่าวช่วง Weekly C3 เรื่องเด่นเย็นนี้ เสาร์-อาทิตย์ ช่อง 3 (17 กรกฎาคม 2553 - 26 กุมภาพันธ์ 2560)- ผู้ประกาศข่าวช่วง Daily C3 เรื่องเด่นเย็นนี้ ช่อง 3 (1 มีนาคม 2560 - 30 เมษายน 2564)- ผู้ประกาศข่าวช่วง Daily C3 ข่าวสามสี ช่อง 3 (3 พฤษภาคม 2564 - ปัจจุบัน)- ผู้ประกาศข่าวรายการ บ้านพระรามสี่ ทุกวันจันทร์-ศุกร์ (เริ่ม 1 มิถุนายน 2557)

**รางวัลที่ได้รับ**
 นางนพมาศ จุฬาฯ ปี 2546- เข้ารอบ 30 คนสุดท้าย จากการประกวด Miss Thailand World ประจำปี 2550- เข้ารอบ 8 คนสุดท้าย จากการประกวดนางสาวไทย ประจำปี 2550- Ms Twitter Thailand ประจำเดือนกรกฎาคม 2552- Ultimate Ms Twitter Worldwide ประจำเดือนสิงหาคม 2552- Mthai Top Talk-about Lady 2011- รางวัลเมขลา ครั้งที่ 24 ประจำปี 2554 สาขาพิธีกรข่าวเทคโนโลยีดีเด่นยอดนิยม- รางวัลมายา อวอร์ด 2017 สาขาพิธีกรหญิง ขวัญใจมหาชน - รางวัล Best Influencer on Social Media สาขา IT&Digital จาก Thailand Zocial Awards2018+ 

**ประกวดร้องเพลง**
ในรายการ The Mask Singer หน้ากากนักร้อง ในฉายา หน้ากากอาหมวย แข่งขันใน Group D 
ในรอบที่ 1 ร้องเพลง Safe and Sound ชนะหน้ากากนักรบหรือ แจ๊ค แฟนฉัน
ในรอบที่ 2 ร้องเพลง จะบอกเธอว่ารัก แพ้หน้ากากจิงโจ้หรือ เป๊ก ผลิตโชค

**อ้างอิง**

**แหล่งข้อมูลอื่น**
 chatpawee- ceemeagain- ceemeagain-  กูเกิลพลัสของซีฉัตรปวีณ์-  ช่องยูทูปเบอร์ของซีฉัตรปวีณ์
หมวดหมู่:พิธีกรชาวไทย
หมวดหมู่:นักแสดงหญิงชาวไทย
หมวดหมู่:ผู้ประกาศข่าวช่อง 11-เอ็นบีที-สทท.
หมวดหมู่:ผู้ประกาศข่าวช่อง 3
หมวดหมู่:นิสิตเก่าคณะนิเทศศาสตร์ จุฬาลงกรณ์มหาวิทยาลัย
หมวดหมู่:บุคคลจากโรงเรียนเซนต์โยเซฟคอนเวนต์
หมวดหมู่:เชียร์ลีดเดอร์
หมวดหมู่:บุคคลในวงการคอมพิวเตอร์
หมวดหมู่:ยูทูบเบอร์ชาวไทย